<classify> Waziri wa Ujenzi, Uchukuzi na Mawasiliano Mhandisi Isack Kamwelwe ameuagiza Wakala wa Barabara TANROADS, mkoa wa Tabora kujiridhisha kwa kuyapima tena madaraja na makalvati yaliyoanza kutengenezwa kwenye ujenzi wa barabara ya Usesula-Komanga yenye urefu wa KM 108 kama yanakidhi ubora na viwango kwa kuwa mchanga uliotumika haufai.Waziri Mhandisi Kamwelwe amesema kuwa hata eneo ambalo mkandarasi anasaga mawe kuna vumbi jingi kulinganisha na kokoto zinazozalishwa hii kitaalamu ina maanisha kwamba mwamba huo wa mawe ni dhaifu.Ameyasema hayo katika kijiji cha Ipole wilayani Sikonge wakati akikagua ujenzi wa barabara hiyo na kusema kuwa hana imani na mhandisi mshauri kutoka kampuni ya LEA International Ltd katika usimamizi wa mradi huu.Sijaridhishwa na madaraja na makalvati haya Mhandisi wa Mkoa kushirikiana na Mhandisi Mshauri na Mkandarasi mkayapime tena ubora kwenye Maabara ya Taifa na kama hayafai muyaondoe maramoja na kutengeneza mengine,amesema Waziri Mhandisi Kamwelwe.Amesisitiza kuwa fedha za kujengea barabara hiyo zimefedhiliwa na Benki ya Maendeleo ya Afrika AfDB na tutalazimika kuzilipa hivyo ni lazima thamani ya fedha inaonekana katika mradi huu.Ameongeza kuwa ujenzi wa barabara hiyo utaongeza tija ya maendeleo kwa wananchi katika mikoa hiyo kwani tokea tupate uhuru hawajawahi kuona lami na utafungua mkoa huu na ule wa Katavi.Naye Afisa Mwajiri na Mahusiano kutoka kampuni ya Mkandarasi MS Jiangxi Geo-Engineering Corporation Bw. Fidelis Masanja wametoa nafasi 20 kwa vijana kutoka kila kijiji unakopita mradi huo na hivyo kutoa rai kwa vijana kuchangamkia fursa hizo.Bw. Masanja amefafanua kuwa wameamua kutumia viongozi wa serikali za vitongoji na vijiji wakiamini kuwa watapata vijana waadilifu na waaminifu katika mradi huo.Kabla ya kukagua barabara hiyo Waziri huyo alikagua ujenzi wa barabara ya Urambo-Kaliua yenye urefu wa KM 28 inayojengwa na mkandarasi mzawa wa kampuni ya SAMOTA na kumtaka kukamilisha barabara kwa muda uliopangwa.Waziri Kamwelwe amesema hayupo tayari kutumbuliwa kwa kushindwa kumsimamia mkandarasi huyo na badala yake ataondoka yeye.Kwa upande wake Meneja wa TANROADS Mhandisi Damian Ndabalinze, amemuahidi Waziri huyo kutekeleza maagizo yote yaliyotolewa na Waziri na kuwafatilia kwa karibu makandarasi hao katika miradi yote.  <topic>: KITAIFA 